open-index/open-wikipedia-markdown huggingface dataset:
Atpakaļceļš (2010. gada filma)

**"Atpakaļceļš"** () ir 2010. gada ASV drāmas filma, kuras režisors ir Pīters Vīrs. Galvenās lomas atveido Sīrša Ronana, Džims Sturdžess, Kolins Ferels un Eds Heriss. Filmas pirmizrāde notika  Tellaridas filmu festivālā.

Filmu 2011. gadā nominēja 83. Kinoakadēmijas balvai kategorijā "Labākais grims".

Filmā cilvēki, kuri aizbēguši no gulaga ieslodzījuma vietas Sibīrijā, kājām mēro 4000 jūdzes, lai tiktu līdz brīvībai Indijā.

## Atsauces

## Ārējās saites
Slepenie dokumenti

**"Slepenie dokumenti"** () ir 2017. gada ASV vēsturiskā trillera filma, kuras režisors un viens no producentiem ir Stīvens Spīlbergs. Galvenās lomas atveido Merila Strīpa, Toms Henkss, Sāra Polsone, Bobs Odenkērks, Treisijs Letss, Bredlijs Vitfords un Brūss Grīnvuds. Filmas pirmizrāde notika  Vašingtonā.

Filmu nominēja Amerikas Kinoakadēmijas balvai kategorijās "Labākā filma" un "Labākā aktrise galvenajā lomā".

Filmas pamatā ir patiess stāsts par *The Washington Post* žurnālistu mēģinājumiem publicēt "Pentagona papīrus", slepenus dokumentus par ASV valdības iesaisti Vjetnamas karā.

## Atsauces

## Ārējās saites
Baltijas Balss

**Baltijas Balss** () ir Latvijas ziņu portāls latviešu un krievu valodā, kura redakcija atrodas Rīgā.

Pēc *Gemius Audience* datiem 2021 gadā portāla lietotāju skaits sasniedza 9 865 518, portāla apmeklējumu skaits – 35 631 957, bet lapu skatījumu skaits – 80 890 016.

## Vēsture
Portāls bb.lv tika dibināts 1990. gados uz Baltijas valstu pirmā biznesa laikraksta *[[Biznes&Baltija]]* (*Бизнес&Балтия*) bāzes.

2019. gada februārī sakarā ar vairāku plašsaziņas līdzekļu reorganizāciju un pāreju no uzņēmējdarbības novirziena pie sabiedriski politiskās orientācijas notika portāla *Biznes&Baltija* zīmolvārda maiņa. Patlaban tā nosaukums ir «Baltijas Balss».

Kopš 2022. gada 24. februāra saskaņā ar KF Ģenerālprokuratūras rīkojumu Nr. 27-31-2020/Ид2145-22 Krievijas Federācijas teritorijā pret portālu bb.lv ir ieviesti ierobežojumi.

Portālam ir štata žurnālisti un speciālkorespondenti Eiropas Savienībā, ASV, Ukrainā un Krievijā.

Portāla bb.lv štata žurnālists ASV ir vienīgais žurnālists no Latvijas, kas ir akreditēts ASV Valsts departamentā.

## Atsauces

## Ārējās saites
* Ziņu portāla krievu valodas versija 
* Ziņu portāla latviešu valodas versija
Latvijas Universitātes Astronomijas institūts

**Latvijas Universitātes Astronomijas institūts** (LU AI) ir Latvijas Universitātes akadēmiskā pamatstruktūrvienība, kurā veic zinātniskus pētījumus astronomijas, astrofizikas un ģeodinamikas jomās.

## Vēsture
1922. gadā izveidoja Latvijas Universitātes Astronomisko observatoriju, kurā darbojās arī laika dienests, kas ziņoja pareizo laiku pastam un telegrāfam. 1933. gadā astronoma Kārļa Šteina izpētītajai mazajai planētai tika piešķirts nosaukums Latvija. 
1946. gadā Latvijas PSR Zinātņu akadēmijas Fizikas un matemātikas institūtā izveidoja Astronomijas sekciju, ko vadīja Fricis Blumbahs, no 1948. gada Jānis Ikaunieks.
1957. gadā sākās Baldones observatorijas būve Riekstukalnā pie Baldones, 1958. gadā izveidoja patstāvīgu LZA Astrofizikas laboratoriju. 1965. gadā to pārveidoja par LZA Radioastrofizikas observatoriju. 1969. gadā par tās direktoru kļuva Arturs Balklavs.
 
1997. gadā LZA Radioastrofizikas observatoriju iekļāva Latvijas Universitātē un apvienoja ar LU Astronomisko observatoriju, izveidojot LU Astronomijas institūtu.
2005. gadā Baldones observatoriju plānoja privatizēt, lai šai teritorijā izveidotu tūrisma, sporta un atpūtas kompleksu. 2010. gadā nodibināja Latvijas Universitātes Astronomijas, Atomfizikas un Spektroskopijas un Ģeodēzijas un Ģeoinformātikas institūtu asociāciju “FOTONIKA-LV”.
2019. gada janvārī institūts pārcēlās uz Latvijas Universitātes Zinātņu māju Jelgavas ielā 3 Torņakalna apkaimē.

## Galvenie pētījumu virzieni
* Zvaigžņu vēlo evolūcijas stadiju spektrālie un fotometriskie pētījumi izdalītos debess apgabalos
* Starpzvaigžņu vides pētījumi
* Saules sistēmas mazo objektu pētījumi
* Augstas precizitātes satelītu lāzermērījumi starptautisko ģeodinamikas programmu ietvaros, mērīšanas tehnikas un metožu izstrāde un pilnveidošana
* Datu bāzes izveide no Šmita teleskopa astroplašu digitalizācijas rezultātiem un iegūto datu analīze
* Oglekļa zvaigžņu kataloga datu precizēšana un papildināšana

## Atsauces

## Ārējās saites
* Informācija LU mājaslapā
Saravaka

**Saravaka** (, ) ir viens no Malaizijas trīspadsmit štatiem. Tā platība ir  km2, līdz ar to tas ir lielākais Malaizijas štats. Atrodas Kalimantānas salas ziemeļos un ziemeļrietumos. Saravaka robežojas ar citu Malaizijas štatu Sabahu, kā arī ar Bruneju un Indonēziju. To apskalo Dienvidķīnas jūra. Pēc politiskās iekārtas Saravaka ir parlamentāra konstitucionālā monarhija; tās galva kopš 2024. gada ir gubernators Vans Džunaidi Tuanku Džaafars; to nozīmē Malaizijas karalis. Štata galvaspilsēta ir Kučina. Citas lielākās pilsētas ir Miri, Sibu un Bintulu. Saravaka atrodas ekvatoriālajā joslā, līdz ar to plašas teritorijas aizņem lietus meži, kuros sastopamas daudzas dzīvnieku un augu sugas, kas citur pasaulē nav atrodamas. Štata teritorijā izveidoti vairāki nacionālie parki, tajā skaitā Mulu nacionālais parks ar plašām alu sistēmām, karsta procesu zona.

## Ārējās saites
Latvijas Universitātes Atomfizikas un spektroskopijas institūts

**Latvijas Universitātes Atomfizikas un spektroskopijas institūts** (LU ASI) ir Latvijas Universitātes zinātniskais institūts, kurš veic starptautiska līmeņa fundamentālus un lietišķus pētījumus atomfizikā, spektroskopijā, fotonikā, kvantu fizikā  un ar tām saistītajās starpnozarēs, kā arī veic pētījumus, kuri saistīti ar optisko frekvences standartu izveidi un precīzu optisko frekvenču mērījumiem ar femtosekunžu frekvenču ķemmi. Institūtā tiek arī izstrādātas jaunas optiskās metodes un ierīces izmantošanai ražošanā, medicīnā un vides monitoringā.

## Vēsture
1957. gadā LZA Fizikas institūtā nodibināja Teorētiskās  fizikas laboratoriju (vadītājs Viktors Veldre), kas pētīja elektronu un atomu sadursmes, kodolfiziku, magnetohidrodinamiku un cietvielu fiziku. Savukārt 1967. gadā uz LVU Eksperimentālās  fizikas katedras bāzes izveidoja Spektroskopijas problēmu laboratoriju (vadītāja E. Krauliņa), kas nodarbojās ar dažādu  elementāro  sadursmju  un  fotoprocesu  pētījumiem  vielas gāzveida fāzē, eksperimentos izmantojot  modernās spektroskopijas metodes un lāzerus. 

1994. gadā, apvienojoties LU Spektroskopijas problēmu laboratorijai un LZA Fizikas institūta Teorētiskās Fizikas laboratorijai, tika izveidots Latvijas Universitātes Atomfizikas un spektroskopijas institūts. 2010. gadā izveidoja Latvijas Universitātes Astronomijas, Atomfizikas un Spektroskopijas un Ģeodēzijas un Ģeoinformātikas institūtu asociāciju “FOTONIKA-LV”.
2019. gada janvārī institūts pārcēlās uz Latvijas Universitātes Zinātņu māju Jelgavas ielā 3 Torņakalna apkaimē.

### Direktori
* Māris Jansons (1994—1997)
* Mārcis Auziņš (1998–2003)
* Jānis Spīgulis (2004–2012)
* Aigars Ekers (2012–2014)
* Inga Šīrante (no 2017)

## Laboratorijas
* Teorētiskās fizikas laboratorija (vada R. Veilande): atomu enerģētisko struktūru aprēķini pie dažādām ārēju lauku iedarbībām
* Biofotonikas laboratorija (J. Spīgulis): Optisko metožu un ierīču izstrāde medicīniskiem un tehnoloģiskiem pielietojumiem
* Augstas izšķirtspējas spektroskopijas un gaismas avotu tehnoloģijas laboratorija (A. Skudra): Plazmas spektroskopiskie pētījumi, augstfrekvences bezelektrodu lampu tehnoloģiju izstrāde
* Atomfizikas, atmosfēras fizikas un fotoķīmijas laboratorija (A. Ūbelis): Atomu spektru un atomāro konstanšu mērījumi, atmosfēras piesārņojums un fotoķīmiskie procesi atmosfērā, spektroskopijas un impulsu fotolīzes metodes
* Kvantu optikas laboratorija (J. Alnis): Optisko frekvenču metroloģija izmantojot femtosekunžu optisko frekvenču ķemmi, optisko un radiofrekvences standartu uzlabošana, ultra- stabilu optisko rezonatoru izveide
* Optisko biosensoru un funkcionālo nanomateriālu laboratorija (R.Viter): jaunu fotonisko nanomateriālu izstrāde optiskajiem ķīmiskajiem sensoriem un biosensoriem izmantošanai medicīnā un lauksaimniecībā;jaunu nanomateriālu fotoinducētu procesu izpēte;funkcionālo nanomateriālu izstrāde vides monitoringam, fotokatalizēšanai un piesārņotāju noteikšanai;funkcionālu nanomateriālu izstrāde īpašiem medicīniskiem lietojumiem.

## Atsauces

## Ārējās saites
https://www.asi.lu.lv/
Ekvadora olimpiskajās spēlēs

**[[Ekvadora]] [[olimpiskās spēles|olimpiskajās spēlēs]]** pirmo reizi piedalījās 1924. gadā, kad vasaras olimpiskās spēles notika Parīzē. Periodā no 1928. līdz 1968. gadam tā olimpiskajās spēlēs nepiedalījās un atgriezās tajās 1968. gadā. Kopš tā laika tā ir piedalījusies visās vasaras olimpiskajās spēlēs. 2018. gada Soču spēlēs tā pirmo reizi debitēja ziemas olimpiskajās spēlēs. 

Ekvadora olimpiskajās spēlēs ir izcīnījusi piecas olimpiskās medaļas, abas vasaras olimpiskajās spēlēs. Pirmās divas medaļas ir izcīnījis viens cilvēks vienā un tajā pašā disciplīnā, soļotājs Džefersons Peress, kurš 1996. gada Atlantas spēlēs izcīnīja zelta medaļu 20 kilometru soļošanā un 2008. gada Pekinas spēlēs, arī 20 kilometru soļošanā, izcīnīja sudraba medaļu.
## Dalības

## Sportisti vasaras olimpiskajās spēlēs
### Sportistu skaits

### Sadalījums pa olimpiskajiem sporta veidiem

## Sportisti ziemas olimpiskajās spēlēs

### Sportistu skaits

### Sadalījums pa olimpiskajiem sporta veidiem

## Medaļu tabulas
*Skatīt arī: [[olimpisko medaļu skaits pēc valsts]]*

### Medaļas vasaras olimpiskajās spēlēs

### Medaļas ziemas olimpiskajās spēlēs

### Medaļu sadalījums olimpiskajiem sporta veidiem

### Medaļas pa dzimumiem

## Medaļām bagātākie sportisti

*Šajā tabulā apkopoti tikai tie sportisti, kas pēc [[SOK|Starptautiskās olimpiskās komitejas]] datiem pārstāvot Ekvadoru ir ieguvuši olimpiskās medaļas.*

## Karognesēji

## Atsauces

## Ārējās saites
* 
* 
*
Bārnija versija

**"Bārnija versija"** () ir 2010. gada Kanādas drāmas filma, kuras režisors ir Ričards Dž. Lūiss. Filma ir balstīta uz Mordekaja Ričlera tāda paša nosaukuma noveli un stāsta par impulsīvā Bārnija Panovska dzīvi. Galvenās lomas atveido Rozamunda Paika, Minnija Draivere, Pols Džamati, Skots Spīdmens, Reičela Lefevre un Dastins Hofmans. Filmas pirmizrāde notika  Venēcijas kinofestivālā.

Par savu sniegumu Džamati ieguva Zelta globusa balvu kā labākais aktieris filmā — mūziklā vai komēdijā. Filma 2011. gadā tika nominēta Amerikas Kinoakadēmijas balvai nominācijā "Labākais grims".

## Atsauces

## Ārējās saites
Solaris Tramino

***Solaris Tramino*** ir zemās grīdas tramvaju modelis, kas paredzēts pasažieru pārvadāšanai pilsētas robežās. No 2009. gada tos ražo Polijas autobūves uzņēmums Solaris Bus & Coach Polijā Boļehovo-Osedlē (netālu no Poznaņas), Lielpolijas vojevodistē. 

Tramvajus sāka ražot 2009. gadā. Ražošana strauji izauga 2011. gadā. 2013. gada novembrī pieci *Solaris Tramino* tramvaji tika piegādāti Vācijas pilsētai Jēnai.

*Solaris Tramino* tramvajus izmanto Poznaņā, Jēnā, Braunšveigā, Olštinā un Leipcigā.

## Ārējās saites
* Solaris mājaslapa
Bēniņi

thumb|250px|Bēniņi
**Bēniņi** ir telpa, kas atrodas zem mājas jumta. Parasti mājas bēniņi netiek apdzīvoti un nereti tos izmanto mantu glabāšanai. Bēniņu zemāko daļu pie jumta slīpnes apakšas sauc par pažobeli. Atkarībā no tā, vai bēniņi ir siltumizolēti, izšķir 2 tipu bēniņus: aukstos (nav siltumizolēti) un siltos (siltumizolēti). Latvijas vernakulārajā arhitektūrā visbiežāk sastopami aukstie bēniņi. Bēniņus, kas ir siltumizolēti, apkurināmi un pielāgoti dzīvošanai, sauc par mansardu vai loftu.

## Ārējās saites
Lietuvas Zooloģiskais dārzs

**Lietuvas Zooloģiskais dārzs** () pirms tam zināms kā **Kauņas Zooloģiskais dārzs** ir vecākais zinātniskais zooloģiskais dārzs Lietuvā. Tas atrodas Ažuolinas ozolu birzs parkā Kauņas dienvidrietumos, Žaļakalnes seņūnijā. Zooloģiskā dārza teritorija aizņem 15,66 hektārus zemes.

250px|thumb|left|Zooloģiskā dārza plāns
1935. gadā zooloģiskā dārza izveidi ierosināja slavenais lietuviešu zoologs Tadas Ivanausks un pašu dārzu atvēra  ar 40 dzīvnieku ekspozīciju. Daļa no zooloģiskā dārza radībām bija no paša Ivanauska kolekcijas, kā arī dāvanas no citiem zooloģiskajiem dārziem. Pēc gada dārza iemītnieku skaits pieauga līdz 150. Pašreiz zooloģiskajā dārzā ir 2166 dzīvnieki un pēc Eiropas zooloģisko standartu klasifikācijas šis skaitās vidēja lieluma zooloģiskais dārzs. 2000. gados zooloģiskais dārzs piedzīvoja finanšu grūtības.

## Atsauces

## Ārējās saites
* 
*
Floridas projekts

**"Floridas projekts"** () ir 2017. gada ASV drāmas filma, kuras režisors, kā arī viens no producentiem un scenārija autoriem ir Šons Beikers. Galvenās lomas atveido Vilems Defo, Bruklina Prinsa un Bria Vinaite. Filmas pirmizrāde notika  Kannu kinofestivālā.

Vilems Defo par savu darbu filmā tika nominēts Amerikas Kinoakadēmijas balvai nominācijā "Labākais aktieris otrā plāna lomā".

Filma seko kādas sešgadīgas meitenes Mūnī vasarai, kuras laikā Mūnī gan spēlējas ar saviem rotaļu biedriem, gan kļūst tuvāka ar savu dumpīgo, bet tajā pašā laikā rūpīgo māti.

## Atsauces

## Ārējās saites
Visa pasaules nauda

**"Visa pasaules nauda"** () ir 2017. gada ASV trillera filma, kuras režisors un viens no producentiem ir Ridlijs Skots. Galvenās lomas atveido Mišela Viljamsa, Marks Volbergs, Kristofers Plamers un Romēns Diriss. Filmas pirmizrāde notika  Semjuela Goldvina teātrī.

Kristoferu Plameru par savu darbu filmā nominēja Amerikas Kinoakadēmijas balvai kategorijā "Labākais aktieris otrā plāna lomā".

Filma stāsta par 16 gadus vecā Džona Pola Getija III nolaupīšanu un viņa mātes izmisīgajiem mēģinājumiem pārliecināt Džona vectēvu miljardieri Žanu Polu Getiju samaksāt izpirkuma maksu.

## Atsauces

## Ārējās saites
Ekvadoras olimpisko medaļnieku uzskaitījums

Šajā uzskaitījumā apkopoti **[[Ekvadora]]s sportisti, kas olimpiskajās spēlēs ir ieguvuši medaļas**.

Līdz šim Ekvadora olimpiskajās spēlēs ir izcīnījusi 2 olimpiskās medaļas, abas vasaras olimpiskajās spēlēs. Šīs abas medaļas ir izcīnījis viens cilvēks vienā un tajā pašā disciplīnā, soļotājs Džefersons Peress, kurš 1996. gada Atlantas spēlēs izcīnīja zelta medaļu 20 kilometru soļošanā un 2008. gada Pekinas spēlēs, arī 20 kilometru soļošanā, izcīnīja sudraba medaļu.

## Sportistu uzskaitījums
*Iekļauti tie sportisti, kas [[olimpiskās spēles|olimpiskajās spēlēs]] piedalījušies un izcīnījuši medaļas, pārstāvot Ekvadoru.* 

### Vasaras olimpiskās spēles

## Skatīt arī
* Ekvadora olimpiskajās spēlēs
* Ekvadoras karognesēji olimpiskajās spēlēs

## Ārējās saites
* 
* 
*
The Big Sick

***The Big Sick*** ir 2017. gada ASV romantiskā kinokomēdija, kuras režisors un scenārija autors ir Maikls Šovolters. Galvenās lomas atveido Kumails Nandžiani, Zoja Kazana, Hollija Hantere un Rejs Romāno. Filmas pirmizrāde notika  Sandensas kinofestivālā.

Filmu nominēja Amerikas Kinoakadēmijas balvai kategorijā "Labākais oriģinālscenārijs" (Emīlija V. Gordone).

Filmā tiek sekots līdzi divu dažādu rasu pārim Kumailam un Emīlijai, kuriem jāapiet kultūras atšķirības pēc tam, kad Emīlija saslimst.

## Atsauces

## Ārējās saites
Solaris Trollino 15

***Solaris Trollino 15*** ir zemās grīdas trolejbusu modelis, kas balstīts uz autobusa *[[Solaris Urbino 15]]* bāzes un kuru ražo Polijas uzņēmums *[[Solaris Bus & Coach]]* Polijā Boļehovo-Osedlē (netālu no Poznaņas), Lielpolijas vojevodistē. Tas tiek ražots kopš 2003. gada. Trolejbusam ir trīs durvis.

## Piegādes
[thumb|Trolejbuss ''Solaris Trollino 15'' [Viļņa|Viļņā]]

### 

### 

## Skatīt arī
* *[[Solaris Urbino 15]]*

## Ārējās saites
* Solaris mājaslapa
Romāns J. Izraēls

**"Romāns J. Izraēls"** () ir 2017. gada ASV drāmas filma, kuras režisors un scenārija autors ir Dens Gilrojs. Galvenās lomas atveido Denzels Vašingtons, Kolins Ferels un Karmena Edžogo. Filmas pirmizrāde notika  Toronto kinofestivālā.

Denzelu Vašingtonu par darbu filmā nominēja 90. Kinoakadēmijas balvai kategorijā "Labākais aktieris galvenajā lomā".

Filmas galvenais varonis, Romāns Dž. Izraēls, ir ideālistisks advokāts, kurš nonāk juceklīgu notikumu sērijā, kas savukārt noved pie krīzes un ekstrēmu darbību nepieciešamības.

## Atsauces

## Ārējās saites
Ekvadoras karognesēji olimpiskajās spēlēs

Šajā uzskaitījumā apkopoti **[[Ekvadora]]s pārstāvji un sportisti, kas [[olimpiskās spēles|olimpisko spēļu]] oficiālajās ceremonijās nesuši valsts karogu.**

Ekvadora ir piedalījusies gan vasaras (pirmo reizi 1924. gadā, pastāvīgi no 1968. gada), gan vienreiz ziemas olimpiskajās spēlēs (2018. gadā).

## Vasaras olimpiskajās spēlēs

## Ziemas olimpiskajās spēlēs

## Skatīt arī
* Ekvadora olimpiskajās spēlēs
* Ekvadoras olimpisko medaļnieku uzskaitījums

## Atsauces

## Ārējās saites
* 
*
Latvijas Universitātes Ģeodēzijas un ģeoinformātikas institūts

**LU Ģeodēzijas un ģeoinformātikas institūts** (LU ĢĢI) ir Latvijas Universitātes akadēmiskā iestāde, kurā veic zinātniskus pētījumus satelītu ģeodēzijas un ģeoinformātikas jomās. Galvenais darbības virziens ir lāzertālmēru sistēmu (SLR) montāžas un vadības programmatūras izveide.

## Vēsture
1924. gadā izveidoja Latvijas Universitātes Ģeodēzijas institūtu (vadītājs A. Buholcs), kurā veica pētījumus nacionālā ģeodēziskā tīkla izveidē un izlīdzināšanā, fotogrammetrijā, Zemes vertikālo kustību izpētē, gravimetrisko un magnētisko mērījumu izpētē. Institūtu slēdza pēc Latvijas okupācijas 1944. gadā. 1947. gadā Latvijas Lauksaimniecības akadēmijā (LLA) atvēra Zemes ierīcības fakultāti ar Ģeodēzijas katedru, 1955. gadā Latvijas Valsts universitātē likvidēja Ģeodēzijas katedru, bet 1967. gadā izveidoja Rīgas Politehniskā institūta Ģeodēzijas katedru.

1994. gadā LU Ģeodēzijas institūtu atjaunoja. 2010. gadā nodibināja Latvijas Universitātes Astronomijas, Atomfizikas un Spektroskopijas un Ģeodēzijas un Ģeoinformātikas institūtu asociāciju “FOTONIKA-LV”.

2019. gada janvārī institūts pārcēlās uz Latvijas Universitātes Zinātņu māju Rīgā, Jelgavas ielā 3 Torņakalna apkaimē.

## Galvenie pētījumu virzieni
* Satelītu lāzertālmēru konstruēšana un lietošana ģeodinamikas pētījumiem
* Globālās navigācijas satelītu sistēmas. Digitālā zenīta teleskopa konstruēšana gravitācijas lauka un tā anomāliju pētījumiem. Ģeodēziskie atbalsta tīkli. Ģeodinamika vides izmaiņu pētījumiem.
* Ģeoinformātika. ĢIS datu bāzes. Pilsētvides telpiskā analīze. Digitālie zemes, apbūves un apauguma modeļi.

## Atsauces

## Ārējās saites
* Informācija LU mājaslapā
Melkolms Tērnbulls

**Melkolms Tērnbulls** (, dzimis ) ir Austrālijas politiķis, no 2015. līdz 2018. gadam bija Austrālijas premjerministrs. Šajā laika posmā bija arī Austrālijas Liberālās partijas līderis. No 2008. līdz 2009. gadam bija Austrālijas valdības opozīcijas līderis. Ārpus politikas ir advokāts un uzņēmējs. Ir strādājis arī par žurnālistu.

## Ārējās saites
Māra (priekšvārds)

**Māra** ir latviešu personvārds, kas pirmo reizi pierakstīts Trikātas draudzes novadā 1765. gadā, kalendārā kopš 1767. gada, no 1945. līdz 1970. gadam bijis vispopulārākais Latvijā. 2008. gadā Latvijā bija reģistrētas 4596 sievietes ar vārdu Māra.

## Etimoloģija
Latviešu antroponīmikā vārdu Māra skaidro kā personvārda Marija adaptāciju un atvasinājumu.
Vārdi Māra un Māriņa 16. un 17. gadsimta tekstos lielākoties ir lietoti reliģiskā kontekstā kā (dzejisks) sinonīms vārdam Marija.

Vārda “Māra” izcelsmei var izsekot, izmantojot Seno tekstu korpusu. Piemēram, 1625. gada Linaudēju statūtos blakus Maria un Mary parādās frāze “Marj diena”, kas gan var būt neprecīzas rakstības rezultāts, un Luterāņu dziesmu grāmatā parādās “Mahte Jumpraw Mara”. 

## Atsauces
Grenāda olimpiskajās spēlēs

**[[Grenāda]] [[olimpiskās spēles|olimpiskajās spēlēs]]** pirmo reizi piedalījās 1984. gadā, kad vasaras olimpiskās spēles notika Losandželosā. Kopš tā laika tā ir piedalījusies visās vasaras olimpiskajās spēlēs. Grenāda nav piedalījusies nevienās ziemas olimpiskajās spēlēs. 

Līdz šim Grenāda olimpiskajās spēlēs ir izcīnījusi četras olimpiskās medaļas. Trīs medaļas ir ieguvis vieglatlēts Kirani Džeimss 400 m distancē. 2012. gada Londonas spēlēs viņš izcīnīja zelta medaļu, bet četru gadus vēlāk 2016. gada Riodežaneiro spēlēs ieguva sudraba medaļu un vēl pēc četriem gadiem 2020. gada Tokijas spēlēs izcīnīja bronzas medaļu. Un vienu bronzas medaļu izcīnījis desmitcīņas sportists Lindons Viktors 2024. gada Parīzes spēlēs desmitcīņas sacensībās. 2016. gada Riodežaneiro spēlēs Grenāda kļuva par mazāko valsti pēc iedzīvotāju skaita, kura šajās spēlēs ieguva olimpisko medaļu.

## Dalības

## Sportisti vasaras olimpiskajās spēlēs
### Sportistu skaits

### Sadalījums pa olimpiskajiem sporta veidiem

## Medaļu tabulas
*Skatīt arī: [[Olimpisko medaļu skaits pēc valsts]]*

### Medaļas vasaras olimpiskajās spēlēs

### Medaļu sadalījums olimpiskajiem sporta veidiem

### Medaļas pa dzimumiem

## Medaļām bagātākie sportisti
[200px|thumb|[Kirani Džeimss šobrīd ir vienīgais Grenādas sportists, kurš ir izcīnījis 3 olimpiskās medaļas]]

*Šajā tabulā apkopoti tikai tie sportisti, kas pēc [[SOK|Starptautiskās olimpiskās komitejas]] datiem pārstāvot Grenādu ir ieguvuši vienu vai vairāk olimpiskās medaļas.*

## Karognesēji

## Ārējās saites
* 
* 
*
Māra

**Māra** var būt:
* Māra — latviešu priekšvārds
* Māra — tēls latviešu mitoloģijā
* Ketrīna Māra — *Wikimedia* bijusī izpilddirektore
* Maru ciema cits nosaukums.

## Skatīt arī
* Latgales Māra
* Māras kambari
* Mara
Lynyrd Skynyrd

***Lynyrd Skynyrd*** () ir Amerikas Savienoto Valstu rokmūzikas grupa, kura 1970. gados slavu ieguva, izpildot dienvidu roka dziesmas. Grupa dibināta 1964. gadā Floridas pilsētā Džeksonvilā ar nosaukumu * My Backyard*. Grupas nosaukums vēlāk tika mainīts uz *The Noble Five* un *One Percent*, bet 1969. gadā uz pašreizējo nosaukumu *Lynyrd Skynyrd*. Popularitāti grupa ieguva ar dziesmu izpildīšanu dzīvajā un dziesmām *Sweet Home Alabama* un *Free Bird*.  lidmašīnas avārijā gāja bojā trīs grupas biedri — Ronalds Van Zants, Stīvs Geinss un Keisijs Geinss. Grupa pārtrauca darbību. 1979. gadā īslaicīgi sanāca kopā.

1987. gadā grupa atsāka darbību. Ronalda Van Zanta vietā grupā sāka darboties viņa jaunākais brālis Džonijs Van Zants.

 grupa tika uzņemta Rokmūzikas un rokenrola slavas zālē.
Grenādas karognesēji olimpiskajās spēlēs

Šajā uzskaitījumā apkopoti **[[Grenāda]]s pārstāvji un sportisti, kas [[olimpiskās spēles|olimpisko spēļu]] oficiālajās ceremonijās nesuši valsts karogu.**

Līdz šim Grenāda ir piedalījusies tikai vasaras olimpiskajās spēlēs (kopš 1984. gada).

## Vasaras olimpiskajās spēlēs

## Skatīt arī
* Grenāda olimpiskajās spēlēs
* Grenādas olimpisko medaļnieku uzskaitījums

## Atsauces

## Ārējās saites
* 
*
Mollijas spēle

**"Mollijas spēle"** () ir 2017. gada ASV krimināldrāma, kuras režisors un scenārija autors ir Ārons Sorkins. Galvenās lomas atveido Džesika Česteina, Idriss Elba, Kevins Kostners un Maikls Sera. Filma ir balstīta uz Mollijas Blūmas tāda paša nosaukuma memuāriem. Filmas pirmizrāde notika  Toronto Starptautiskajā kinofestivālā.

Filmu nominēja Amerikas Kinoakadēmijas balvai nominācijā "Labākais adaptētais scenārijs".

Filmā Blūma kļūst par FIB izmeklēšanas mērķi pēc tam, kad viņa atver nelegālu pokera impēriju Holivudas slavenībām, sportistiem, biznesa magnātiem un krievu mafijas pārstāvjiem.

## Atsauces

## Ārējās saites
Katastrofu mākslinieks

**"Katastrofu mākslinieks"** () ir 2017. gada ASV biogrāfiskā drāmas filma, kuras režisors, kā arī viens no producentiem un galveno lomu atveidotājiem ir Džeimss Franko. Galvenās lomas atveido Deivs Franko, Sets Rogens, Elisona Briē un Džošs Hatčersons. Filmas pirmizrāde notika  Ostinā.

Filmu nominēja Amerikas Kinoakadēmijas balvai kategorijā "Labākais adaptētais scenārijs".

Kad Gregs Sestero, kurš vēlas kļūt par kinoaktieri, aktieru klasē satiek noslēpumaino un dīvaino Tomiju Vaizo, abi izveido unikālu draudzību un dodas uz Holivudu piepildīt savus sapņus.

## Atsauces

## Ārējās saites
Maršals (filma)

**"Maršals"** () ir 2017. gada ASV biogrāfiskā drāmas filma, kuras režisors un viens no producentiem ir Redžinalds Hadlins. Galvenās lomas atveido Čedviks Bouzmens, Keita Hadsone, Džošs Gads, Dens Stīvenss un Džeimss Kromvels. Filmas pirmizrāde notika  Hovardas Universitātē.

Filmu nominēja Amerikas Kinoakadēmijas balvai kategorijā "Labākā dziesma".

Filma stāsta par Targudu Maršalu, juristu un pirmo afroamerikāņu Augstākās tiesas tiesnesi, un vienu no viņa pirmajām lietām, "Konektikutas štats pret Džozefu Spellu".

## Atsauces

## Ārējās saites
Izklaides karalis

**"Izklaides karalis"** () ir 2017. gada ASV mūzikls, kura režisors ir Maikls Greisijs. Galvenās lomas atveido Hjū Džekmens, Mišela Viljamsa, Rebeka Fērgusone, Zendaja un Zaks Efrons. Filmas pirmizrāde notika  uz izklaides kuģa *"RMS Queen Mary 2"*.

Filma tika nominēta Amerikas Kinoakadēmijas balvai nominācijā: "Labākā dziesma".

Filma stāsta par P.T. Bārnamu, kurš izveidoja "Bārnama un Beilija cirku", kā arī šī cirka zvaigznēm un viņu dzīvēm.

## Atsauces

## Ārējās saites
Grenādas olimpisko medaļnieku uzskaitījums

Šajā uzskaitījumā apkopoti **[[Grenāda]]s sportisti, kas olimpiskajās spēlēs ir ieguvuši medaļas.** 

Līdz šim Grenāda olimpiskajās spēlēs ir izcīnījusi 4 olimpiskās medaļas. Trīs medaļas ir ieguvis vieglatlēts Kirani Džeimss 400 m distancē. 2012. gada Londonas spēlēs viņš izcīnīja zelta medaļu, bet četrus gadus vēlāk 2016. gada Riodežaneiro spēlēs ieguva sudraba medaļu un vēl 2020. gada Tokijas spēlēs viņš izcīnīja bronzas medaļu. 2024. gada Parīzes spēlēs desmitcīņnieks Lindons Viktors izcīnīja valstij bronzas medaļu.

## Sportistu uzskaitījums
*Iekļauti tie sportisti, kas [[olimpiskās spēles|olimpiskajās spēlēs]] piedalījušies un izcīnījuši medaļas, pārstāvot Grenādu.* 
### Vasaras olimpiskās spēles

## Skatīt arī
* Grenāda olimpiskajās spēlēs
* Grenādas karognesēji olimpiskajās spēlēs

## Ārējās saites
* 
* 
*
Latvijas Universitātes Materiālu mehānikas institūts

**LU Materiālu mehānikas institūts** (LU MMI) ir Latvijas Universitātes akadēmiskā pamatstruktūrvienība, kurā veic zinātniskus pētījumus materiālu mehānikas jomā.

## Vēsture
Dibināts 1963. gadā kā Latvijas Zinātņu akadēmijas **Polimēru mehānikas institūts** (PMI), tā dibinātājs un pirmais direktors bija Aleksandrs Mālmeisters. Kopš 1965. gada tas izdeva starptautisku recenzētu zinātnisku žurnālu krievu un angļu valodās "Mechanics of composite materials"/"Механика композитных материалов". 1967. gadā izveidoja Speciālo aparātbūves konstruktoru biroju (ap 300 darbinieku), kura galvenais uzdevumus bija ieviest praksē PMI veikto pētījumu rezultātus.
1997. gadā Polimēru mehānikas institūtu iekļāva Latvijas Universitātē un 2006. gadā pārveidoja par LU aģentūru.
2015. gadā to pārveidoja par LU pamatstruktūrvienību ar nosaukumu LU Materiālu mehānikas institūts.
2019. gada janvārī institūts pārcēlās uz Latvijas Universitātes Zinātņu māju Jelgavas ielā 1 Torņakalna apkaimē.

## Galvenie pētījumu virzieni
* Materiālu deformēšanās un sabrukuma teorētiski un eksperimentāli pētījumi
* Kompozītu konstrukciju mehānika, skaitliskās aplēses metodes un optimizācija
* Materiālu ilglaicīgas pretestības prognozēšana un apkārtējās vides faktoru ietekme uz to ekspluatācijas īpašībām
* Materiālu fizikāli mehānisko īpašību nesagraujošās pārbaudes metodes

## Atsauces

## Ārējās saites
* mājaslapa
Zaļknābis pie stūres

**"Zaļknābis pie stūres"** () ir 2017. gada ASV un Apvienotās Karalistes kriminālfilma, kuras režisors un scenārija autors ir Edgars Raits. Galvenās lomas atveido Ansels Elgorts, Kevins Speisijs, Lilija Džeimsa, Džeimijs Fokss un Eisa Gonsalesa. Filmas pirmizrāde notika  Ostinā.

Filmu nominēja Amerikas Kinoakadēmijas balvai kategorijā "Labākā skaņa".

Kādu jaunu autovadītāju piespiež strādāt par labu kādam noziedznieku priekšniekam. Drīz vien autovadītājs saprot, ka viņš piedalās plānā, kam lemts izgāzties.

## Atsauces

## Ārējās saites
Mudbound

***Mudbound*** ir 2017. gada ASV drāmas filma, kuras režisore un scenārija autore ir Dī Rīsa. Galvenās lomas atveido Kerija Maligana, Mērija Blaidža, Džeisons Klārks, Džeisons Mičels un Robs Morgans. Filmas pirmizrāde notika  Sandensas kinofestivālā.

Filmu nominēja Amerikas Kinoakadēmijas balvai četrās kategorijās: "Labākā aktrise otrā plāna lomā", "Labākais adaptētais scenārijs", "Labākā dziesma" un "Labākais operatora darbs".

Divi vīrieši atgriežas mājās no Otrā pasaules kara, lai strādātu Misisipi lauku saimniecībā. Tur abi cīnās ar rasismu un pielāgošanos dzīvei pēc kara.

## Atsauces

## Ārējās saites
Gvatemala olimpiskajās spēlēs

**[[Gvatemala]] [[olimpiskās spēles|olimpiskajās spēlēs]]** pirmoreiz piedalījās 1952. gadā, kad vasaras olimpiskās spēles notika Helsinkos. Nākamajās trijās vasaras olimpiskajās spēlēs tā nepiedalījās un olimpiskajās spēlēs atgriezās 1968. gadā. Kopš 1968. gada tā ir piedalījusies visās vasaras olimpiskās spēles. ziemas olimpiskajās spēlēs Gvatemala līdz šim ir piedalījusies tikai vienu reizi — 1988. gadā, kad tās notika Kalgari.

Gvatemala olimpiskajās spēlēs ir ieguvusi trīs olimpiskās medaļas. Pirmo medaļu 2012. gada Londonas spēlēs ieguva soļotājs Ēriks Barrondo, izcīnot sudraba medaļu 20 kilometru soļošanas disciplīnā.

Otrā medaļa tika izcīnīta Parīzē 2024. gadā, kad Žans Pjērs Brols ieguva trešo vietu vīriešu tranšeju šaušanas disciplīnā.

Gvatemalas trešo medaļu un pirmo zelta medaļu izcīnīja Adriana Ruano Oliva sieviešu tranšeju šaušanā Parīzes spēlēs 2024. gadā. Viņa arī uzstādīja jaunu olimpisko rekordu, finālā sašaujot 45/50 no mērķiem.

## Dalības

## Sportisti vasaras olimpiskajās spēlēs
### Sportistu skaits

### Sadalījums pa vasaras olimpisko spēļu sporta veidiem

## Sportisti ziemas olimpiskajās spēlēs

### Sportistu skaits

### Sadalījums pa olimpiskajiem sporta veidiem

## Medaļu tabulas
*Skatīt arī: [[Olimpisko medaļu skaits pēc valsts]]*

### Medaļas vasaras olimpiskajās spēlēs

### Medaļas ziemas olimpiskajās spēlēs

### Medaļu sadalījums olimpiskajiem sporta veidiem

### Medaļas pa dzimumiem

## Medaļām bagātākie sportisti

## Karognesēji

## Ārējās saites
* 
* 
*
Ledus laikmets: Lielā sadursme

**"Ledus laikmets: Lielā sadursme"** () ir 2016. gada ASV datoranimācijas filma, kuras režisors ir Marks Trumeijers. Animācijas filma ir turpinājums iepriekšējām "Ledus laikmeta" filmām: "Ledus laikmets", "Ledus laikmets 2: Atkusnis", "Ledus laikmets 3: Dinozauru ēra" un "Ledus laikmets 4: Kontinentu dreifs". Galvenās lomas filmā ierunājuši Rejs Romāno, Džons Legisamo, Deniss Līrijs, Džošs Peks, Šons Viljams Skots, Saimons Pegs, Dženifere Lopesa un Kvīna Latifa.

Filmā Skrets, kurš mēģina aprakt savu zīli, nejauši atrod NLO un palaiž to kosmosā, tādējādi novirzot tūkstošiem nāvējošu meteoru uz Zemes pusi. Kad Manijs ar draugiem satiek Maku un uzzina, ka Zemei tuvojas ļoti nāvējošs meteors, visai grupai jādodas misijā uz dzīvību un nāvi, lai meteoru apturētu.

## Atsauces

## Ārējās saites
*
Gvatemalas olimpisko medaļnieku uzskaitījums

Šajā uzskaitījumā apkopoti **[[Gvatemala]]s sportisti, kas olimpiskajās spēlēs ir ieguvuši medaļas.** 

Līdz šim Gvatemala olimpiskajās spēlēs ir ieguvusi trīs olimpiskās medaļas. Pirmo medaļu 2012. gada Londonas olimpiskajās spēlēs ieguva soļotājs Ēriks Barrondo, iegūstot sudraba medaļu 20 kilometru soļošanas disciplīnā. Gvatemalas sportisti ir piedalījusies ziemas olimpiskajās spēlēs vienreiz, 1988. gadā.

Otrā medaļa tika izcīnīta Parīzē 2024. gadā, kad Žans Pjērs Brols ieguva trešo vietu vīriešu tranšeju šaušanas disciplīnā.

Viņu trešo medaļu un pirmo zelta medaļu izcīnīja Adriana Ruano Oliva sieviešu tranšeju šaušanas sacensībās Parīzes 2024. gadā. Viņa arī uzstādīja jaunu olimpisko rekordu, finālā sašaujot 45/50 mērķu.
## Sportistu uzskaitījums
*Iekļauti tie sportisti, kas [[Olimpiskās spēles|Olimpiskajās spēlēs]] piedalījušies un izcīnījuši medaļas, pārstāvot Gvatemalu.* 
### Vasaras olimpiskās spēles

## Skatīt arī
* Gvatemala olimpiskajās spēlēs
* Gvatemalas karognesēji olimpiskajās spēlēs
## Atsauces

## Ārējās saites
* 
* 
*
Gvatemalas karognesēji olimpiskajās spēlēs

Šajā uzskaitījumā apkopoti **[[Gvatemala]]s pārstāvji un sportisti, kas [[Olimpiskās spēles|olimpisko spēļu]] oficiālajās ceremonijās nesuši valsts karogu.**

Gvatemala ir piedalījusies gan vasaras olimpiskajās spēlēs (pirmoreiz 1952. gadā), gan ziemas olimpiskajās spēlēs (1988. gadā).

## Vasaras olimpiskās spēles

## Ziemas olimpiskajās spēles

## Skatīt arī
* Gvatemala olimpiskajās spēlēs
* Gvatemalas olimpisko medaļnieku uzskaitījums

## Atsauces

## Ārējās saites
* 
*
Gajānas karognesēji olimpiskajās spēlēs

Šajā uzskaitījumā apkopoti **[[Gajāna]]s pārstāvji un sportisti, kas [[olimpiskās spēles|olimpisko spēļu]] oficiālajās ceremonijās nesuši valsts karogu.**

Gajāna līdz šim ir piedalījusies tikai vasaras olimpiskajās spēlēs (kopš 1948. gada).

## Vasaras olimpiskajās spēles

## Skatīt arī
* Gajāna olimpiskajās spēlēs
* Gajānas olimpisko medaļnieku uzskaitījums

## Atsauces

## Ārējās saites
* 
*
Mišela Jeo

**Mišela Jeo** (, , , dzimusi ) ir Malaizijā dzimusi ķīniešu aktrise. 1990. gados sāka filmēties Honkongas filmās. Pasaules ievērību guva ar lomu 1997. gada filmā par Džeimsu Bondu "Rītdiena nemirs" un filmā par kungfu "Tīģeris un drakons". Par lomu filmā " Tīģeris un drakons" Mišela Jeo tika nominēta 2000. gada Britu Kino un televīzijas mākslas akadēmijas (BAFTA) balvai kā labākā aktrise.

Jeo saņēmusi Amerikas Kinoakadēmijas balvu kā labākā aktrise par Evelīnas Kvanas Vonas lomu filmā "Viss visur vienlaikus". 

Piedalījusies vairākās filmās gan angļu valodā, gan arī mandarīnu un kantoniešu valodās, kā "Geišas atmiņas" (*Memoirs of a Geisha*, 2005), "Mūsu ēras Babilona" (2008), *[[Reign of Assassins]]* (2010), "Kung Fu Panda 2" (2011), *[[The Lady]]* (2011), *[[Crouching Tiger, Hidden Dragon: Sword of Destiny]]* (2016), "Pasakaini bagāti" (*Crazy Rich Asians*, 2018), *[[Master Z: Ip Man Legacy]]* (2018), "Reiz Ziemassvētkos" (2019) un "Šanči un leģenda par desmit gredzeniem" (2021). 2022. gadā saņēmusi kritiķu atzinību par galveno lomu filmā "Viss visur vienlaikus" (2022).

Kopš 2004. gada viņa draudzējās ar Žanu Totu. 2008. gada jūlijā intervijā viņa atklāja, ka ir saderinājusies ar viņu un 2023. gadā viņi aprecējās.

## Ārējās saites
Kongs: Galvaskausa sala

**"Kongs: Galvaskausa sala"** () ir 2017. gada briesmoņu filma, kuras režisors ir Džordans Vogts-Robertss. Galvenās lomas atveido Toms Hidlstons, Semjuels Džeksons, Bri Lārsone, Tomass Manns un Tobijs Kebels. Filmas pirmizrāde notika  Londonā.

Filma tika nominēta Amerikas Kinoakadēmijas balvai nominācijā "Labākie vizuālie efekti".

Zinātnieku komanda iepazīst Klusajā okeāna salu, kura kartē nav atzīmēta. Pēc tam, kad grupa nokļūst varenā Konga tuvumā, viņiem jācīnās, lai izkļūtu no salas.

## Atsauces

## Ārējās saites
Karš par Pērtiķu planētu

**"Karš par Pērtiķu planētu"** () ir 2017. gada ASV zinātniskās fantastikas filma, kuras režisors un viens no scenārija autoriem ir Mets Rīvss. Galvenās lomas atveido Endijs Serkiss, Vudijs Harelsons un Stīvs Zāns. Filmas pirmizrāde notika  Manhatanā. Filma ir turpinājums 2011. gada filmai "Pērtiķu planētas sākotne" un 2014. gada filmai "Pērtiķu planētas atmoda".

Filmu nominēja Amerikas Kinoakadēmijas balvai kategorijā "Labākie vizuālie efekti".

Pēc tam, kad pērtiķi cieš neiedomājamus zaudējumus, Cēzars cīnās ar saviem tumšākajiem instinktiem, kā arī sāk savu noslēpumaino misiju, lai atriebtu savu rasi.

## Atsauces

## Ārējās saites
Gajāna olimpiskajās spēlēs

**[[Gajāna]] [[olimpiskās spēles|olimpiskajās spēlēs]]** pirmo reizi piedalījās 1948. gadā, kad vasaras olimpiskās spēles notika Londonā. Kopš tā laika ir piedalījusies gandrīz visās vasaras olimpiskajās spēlēs, izņemot 1976. gada Monreālas spēles, kad tās boikotēja. No 1948. līdz 1964. gadam Gajāna olimpiskajās spēlēs piedalījās ar nosaukumu **[[Britu Gviāna]]** (GUY/GUA/GUI). Gajāna līdz šim vēl nav piedalījusies nevienās ziemas olimpiskajās spēlēs. 

Līdz šim Gajāna olimpiskajās spēlēs ir izcīnījusi tikai vienu olimpisko medaļu. 1980. gada Maskavas spēlēs bokseris Maikls Entonijs, svaru kategorijā līdz 54 kilogramiem izcīnīja bronzas medaļu.

## Dalības

## Sportisti vasaras olimpiskajās spēlēs
### Sportistu skaits

### Sadalījums pa olimpisko spēļu sporta veidiem

## Medaļu tabulas
*Skatīt arī: [[olimpisko medaļu skaits pēc valsts]]*

### Medaļas vasaras olimpiskajās spēlēs

### Medaļas pa sporta veidiem

### Medaļas pa dzimumiem

## Medaļām bagātākie sportisti

## Karognesēji

## Ārējās saites
* 
* 
*
Gajānas olimpisko medaļnieku uzskaitījums

Šajā uzskaitījumā apkopoti **[[Gajāna]]s sportisti, kuri [[Olimpiskās spēles|Olimpiskajās spēlēs]] ir ieguvuši medaļas**. 

Līdz šim Gajāna olimpiskajās spēlēs ir izcīnījusi tikai vienu olimpisko medaļu. 1980. gada Maskavas spēlēs bokseris Maikls Entonijs, svaru kategorijā līdz 54 kilogramiem izcīnīja bronzas medaļu.

## Sportistu uzskaitījums
*Iekļauti tie sportisti, kas olimpiskajās spēlēs [[Olimpiskās spēles|Olimpiskajās spēlēs]] piedalījušies un izcīnījuši medaļas  pārstāvot Gajānu.*

### Vasaras olimpiskās spēles

## Skatīt arī
* Gajāna olimpiskajās spēlēs
* Gajānas karognesēji olimpiskajās spēlēs

## Ārējās saites
* 
* 
*
Skaistule un briesmonis (2017. gada filma)

**"Skaistule un briesmonis"** () ir 2017. gada ASV romantiskā fantāzijas filma, kuras režisors ir Bills Kondons. Galvenās lomas atveido Emma Votsone, Dens Stīvenss, Lūks Evanss, Kevins Klains un Jūens Makgregors. Filmas pirmizrāde notika  Londonā.

Filmu nominēja Amerikas Kinoakadēmijas balvai kategorijās: "Labākais mākslinieka darbs" un "Labākie kostīmi". Šī ir 18. visu laiku ienesīgākā filma.

Filmā kāds egoistisks princis tiek nolādēts un kļūst par briesmoni uz visu mūžu. Izglābt viņu varēs vien iemīlēšanās kādā jaunā, skaistā sievietē, kuru viņš tur ieslodzītu savā pilī.

## Atsauces

## Ārējās saites
Viktorija un Abduls

**"Viktorija un Abduls"** () ir 2017. gada Apvienotās Karalistes biogrāfiskā drāmas filma, kuras režisors ir Stīvens Frīrss. Galvenās lomas atveido Džūdija Denča, Ali Fazals, Edijs Izards, Adīls Ahtars, Pols Higinss un Maikls Gembons. Filmas pirmizrāde notika  Venēcijas kinofestivālā.

Filmu nominēja 90. Kinoakadēmijas balvai divās kategorijās: "Labākais grims un matu sakārtojums" un "Labākie kostīmi".

Filma balstīta uz tāda paša nosaukuma Šrabani Basu grāmatu, un stāsta par attiecībām starp karalieni Viktoriju un viņas indiešu kalpu Abdulu.

## Atsauces

## Ārējās saites
Brīnums (filma)

**"Brīnums"** () ir 2017. gada ASV drāmas filma, kuras režisors un viens no scenārija autoriem ir Stīvens Čboskis. Galvenās lomas atveido Džūlija Robertsa, Ouens Vilsons, Džeikobs Tremblijs, Mendija Patinkina un Davīds Digss. Filmas pirmizrāde notika  Losandželosā.

Filmu nominēja 90. Kinoakadēmijas balvai kategorijā "Labākais grims un matu sakārtojums".

Filmas galvenais varonis ir Augusts Pulmans, zēns ar Trīčera-Kolinsa sindromu, kurš apmeklē 5. klasi un cenšas iejusties starp klasesbiedriem.

## Atsauces

## Ārējās saites
Haiti olimpiskajās spēlēs

**[[Haiti]] [[olimpiskās spēles|olimpiskajās spēlēs]]** pirmo reizi piedalījās 1900. gadā, kad vasaras olimpiskās spēles notika Parīzē. Turpmāk Haiti vasaras olimpiskajās spēlēs ir piedalījusies ar pārtraukumiem: nav piedalījusies no 1904. līdz 1920. gadam, no 1936. līdz 1956. gadam un no 1964. līdz 1968. gadam. Kā arī Haiti piedalījās ASV rīkotajā 1980. gada Maskavas spēļu boikotā. No 1984. gada tā ir piedalījusies pilnīgi visās vasaras olimpiskās spēlēs. Līdz šim Haiti nav piedalījusies ziemas olimpiskajās spēlēs.

Haiti olimpiskajās spēlēs ir izcīnījusi divas olimpiskās medaļas, vienu vieglatlētikā, otru šaušanā. Pirmo olimpisko medaļu Haiti izcīnīja 1924. gada Parīzes spēlēs šaušanā, kad Haiti komanda izcīnīja bronzas medaļu. Savukārt otru medaļu Haiti ieguva nākamajās 1928. gada Amsterdamas spēlēs, kad vieglatlēts Silvio Kators izcīnīja sudraba medaļu tāllēkšanā. Kopš 1928. gada vairs neviens Haiti pārstāvošs sportists nav ieguvis olimpisko medaļu.

## Dalības

## Sportisti vasaras olimpiskajās spēlēs
### Sportistu skaits

### Sadalījums pa olimpisko spēļu sporta veidiem

## Medaļu tabulas
*Skatīt arī: [[Olimpisko medaļu skaits pēc valsts]]*

### Medaļas vasaras olimpiskajās spēlēs

### Medaļas pa sporta veidiem

### Medaļas pa dzimumiem

## Medaļām bagātākie sportisti
[200px|thumb|[Silvio Kators ir vienīgais Haiti atlēts, kurš olimpiskajās spēlēs ir izcīnījis sudraba medaļu.]]

## Karognesēji

## Ārējās saites
* 
* 
*  
* Olympics Official Reports
Endrū Robertsons

**Endrū Robertsons** (dzimis ) ir Skotijas futbolists, aizsargs, Skotijas futbola izlases dalībnieks. Kopš 2017. gada spēlē Anglijas Premjerlīgas kluba *[[Liverpool FC]]* sastāvā.

## Sasniegumi
**Liverpool**

* Anglijas Premjerlīga: 2019—20, 2024—25
* FA kauss: 2021—22
* FA Charity/Community Shield: 2022
* Anglijas Līgas kauss: 2021—22, 2023—24
* UEFA Čempionu līga: 2018—19
* UEFA Superkauss: 2019
* FIFA Klubu Pasaules kauss: 2019

## Ārējās saites

## Atsauces
Haiti karognesēji olimpiskajās spēlēs

Šajā uzskaitījumā apkopoti **[[Haiti]] pārstāvji un sportisti, kas [[olimpiskās spēles|olimpisko spēļu]] oficiālajās ceremonijās nesuši valsts karogu.**

Haiti līdz šim ir piedalījusies tikai vasaras olimpiskajās spēles (pirmoreiz 1900. gadā, pastāvīgi kopš 1972. gada). 

## Vasaras olimpiskajās spēlēs

## Skatīt arī
* Haiti olimpiskajās spēlēs
* Haiti olimpisko medaļnieku uzskaitījums

## Atsauces

## Ārējās saites
* 
*
Fabians Hertners

**Fabians Hertners** (; dzimis  Pratelnā) ir Šveices orientierists, izcīnījis 9 medaļas Pasaules čempionātos orientēšanās sportā laikā no 2009. līdz 2018. gadam. Vienīgā zelta medaļa izcīnīta stafetē 2015. gada Pasaules čempionātā Skotijā. Pēc 2018. gada Pasaules čempionāta Latvijā, kur viņš izcīnīja sudraba medaļu garajā distancē, F. Hertners paziņoja par sportista karjeras beigām.

Pirmais starptautiskais sasniegums bija uzvara 2005. gada Pasaules junioru čempionātā vidējā distancē. Divkārtējs Eiropas čempions. Pasaules kausa kopvērtējumā augstāko — otro — vietu ieguvis 2014. gadā. F. Hertners pārstāv Somijas klubu *Kalevan Rasti*, kura sastāvā 2012. gadā ir uzvarējis prestižo Jukolas stafeti.

## Atsauces

## Ārējās saites
* Fabians Hertners *World of O Runners*
Pinokio (1940. gada filma)

**"Pinokio"** () ir 1940. gada ASV pilnmetrāžas animācijas filma, kas balstīta uz itāļu rakstnieka Karlo Kollodi pasaku "Pinokio piedzīvojumi". Tā bija otrā *[[Walt Disney Productions]]* pilnmetrāžas animācijas filma pēc filmas "Sniegbaltīte un septiņi rūķīši" (1937). Animācijas filmas scenāriju izstrādāja vairāku cilvēku komanda. Arī filmas veidošanu uzraudzīja vairāki cilvēki. Komandas priekšgalā atradās Bens Šarpstīns un Hamiltons Lasks. Animācijas filma "Pinokio" ieguva divas Amerikas Kinoakadēmijas balvas kategorijās "Labākā oriģinālmūzika" un "Labākā dziesma".

Stāsts ir par kokgriezēju Džepeto, kas izgatavojis koka lelli Pinokio. Zilā feja deva lellei dzīvību un informēja, ka lelle pārvērtīsies par dzīvu zēnu, ja tā būs drosmīga, patiesa un nesavtīga. Pinokio savas dzīves ceļos satiek dažādus tēlus, kas negatīvi viņu ietekmē.

## Atsauces

## Ārējās saites
Bērks

**Bērks** () var būt:

* Billijs Bērks (*Billy Burke*; dzimis 1966) — amerikāņu aktieris;
* Edmunds Bērks (*Edmund Burke*; 1729—1797) — angļu–īru valstsvīrs, filozofs;
* Olivers Bērks (*Oliver Burke*; 1997) — skotu futbolists;
* Tomass Bērks (*Thomas Burke*; 1875—1929) — amerikāņu sprinteris, divu olimpisko zelta medaļu ieguvējs.

## Skatīt arī
* Bērkss
BoJack Horseman

***BoJack Horseman*** ir ASV pieaugušo animācijas seriāls, kuru straumēšanas servisam *[[Netflix]]* izveidoja Rafaels Bobs Vaksbergs. Seriālu oriģināli demonstrēja no  līdz  un tam kopsummā ir 6 sezonas (77 sērijas). Galvenās lomas ieskaņojuši Vils Arnets, Emija Sedarisa, Alisona Brī un Ārons Pols.

Seriāla galvenais varonis ir antropomorfs zirgs Bodžeks - izbijusi populāras 1980. gadu situāciju komēdijas zvaigzne, kas sāk rakstīt savu autobiogrāfiju, lai atgūtu popularitāti.

## Sezonas

## Ārējās saites
Hondurasa olimpiskajās spēlēs

**[[Hondurasa]] [[olimpiskās spēles|olimpiskajās spēlēs]]** pirmoreiz piedalījās 1968. gadā, kad vasaras olimpiskās spēles notika Mehiko. Nākamajās 1972. gadā tā nepiedalījās, kā arī tā nepiedalījās 1980. gada Maskavas spēlēs, kuras boikotēja tāpat kā daudzas citas valstis. Kopš 1984. gada tā ir piedalījusies visās vasaras olimpiskajās spēlēs. Līdz šim Hondurasa tikai vienu reizi ir piedalījusies ziemas olimpiskajās spēlēs, 1992. gadā, kad tās notika Albervilā. 

Līdz šim Hondurasa nav izcīnījusi nevienu olimpisko medaļu.

## Dalības

## Sportisti vasaras olimpiskajās spēlēs
### Sportistu skaits

### Sadalījums pa olimpisko spēļu sporta veidiem

## Sportisti ziemas olimpiskajās spēlēs
### Sportistu skaits

### Sadalījums pa olimpisko spēļu sporta veidiem

## Medaļu tabulas
*Skatīt arī: [[olimpisko medaļu skaits pēc valsts]]*

### Medaļas vasaras olimpiskajās spēlēs

### Medaļas ziemas olimpiskajās spēlēs

## Karognesēji

## Ārējās saites
* 
*
Ludvigs Bētiņš

**Ludvigs Bētiņš** (dzimis , miris  bija latviešu pianists, ērģelnieks, pedagogs un komponists.

## Dzīvesgājums
Dzimis 1856. gada 29. septembrī (v.s.) Sīpenes pagasta "Lejasstrazdos". Viņa tēvs Jānis Bētiņš bija pazīstams ērģelnieks, diriģents un mūzikas pedagogs. No viņa Ludvigs jau bērnībā ieguva pamatzināšanas mūzikā. Skolojās Jelgavas ģimnāzijā un paralēli muzikālo izglītību papildināja pie ērģelnieka Rudolfa Posteļa. Jau kā bērns Ludvigs spēlēja ērģeles Sātu baznīcas dievkalpojumos, bet plašākas publikas priekšā uzstājās 1870. gadā Kurzemes novada dziesmu svētkos Dobelē, kad kopā ar tēvu uz ērģelēm četrrocīgi atskaņoja Mocarta fantāzijas. 1875. gadā, pēc ģimnāzijas beigšanas, viņš iestājās Sanktpēterburgas konservatorijā, kur studēja klavieru spēli pie prof. Lešeticka, ērģeļu spēli pie prof. Homiliusa un kompozīciju pie prof.Rimska-Korsakova. Lai sagādātu līdzekļus studijām paralēli tām viņš spēlēja ērģeles Sv. Annas, vēlāk Sv. Miķeļa baznīcās un pasniedza mūzikas stundas vairākās valdības augstāko pārstāvju ģimenēs.

Pēc konservatorijas beigšanas 1879. gadā viņš strādāja par mūzikas pedagogu vispirms divus gadus Kijivā, pēc tam Tiflisā. 1889. gadā sāka strādāt par Maskavas konservatorijas pedagogu, bet jau pēc trīs gadiem atgriezās Tiflisā. No 1905. gada veselības uzlabošanas nolūkā viņš  daudz ceļoja pa Āfriku un Rietumeiropu. No 1908. līdz 1914. gadam viņš atkal ir Maskavas konservatorijas profesors. Lai gan Bētiņš strādāja dažādās Krievijas impērijas pilsētās, ik gadu skolu vasarās brīvdienās viņš parasti apmeklēja dzimteni, piedalījās dziesmu svētkos un sniedza koncertus Rīgā, Jelgavā, Liepājā un citās Latvijas pilsētās.

1920. gadā Ludvigs Bētiņš atgriezās uz pastāvīgu dzīvu Latvijā un mājoja Dobelē pie sava drauga un cienītāja Dr. med. E. Francmaņa. Dibinoties Latvijas konservatorijai viņš tika aicināts par pedagogu. Viņš gan uzstājās konservatorijas atklāšanas koncertā, bet vājās veselības dēļ no piedāvātā darba atteicās. Šajā laikā viņš mācīja klavierspēli tikai jaunajai pianistei Lidijai Kalniņai-Ozoliņai, kas, lai būtu sava pedagoga tuvumā, uz laiku bija pārcēlusies dzīvot uz Dobeli. Laiku pa laikam Bētiņš uzstājās konservatorijas kamermūzikas vakaros. Vājā veselība nedot iespēju viņam izvērst plašāku koncertdarbību. Ludvigs Bētiņš nomira 1930. gada 12. jūnijā Rīgas pilsētas 1. slimnīcā. Viņu apglabāja Vecātu kapos.

## Apbalvojumi un pagodinājumi
*  Triju Zvaigžņu ordenis, 3. šķira, № 273 (1928).
* Jāzepa Vītola Mūzikas akadēmijas Goda profesors.

## Atsauces

## Ārējās saites
* 
*
Ziemeļamerikas brīvās tirdzniecības nolīgums

**Ziemeļamerikas brīvās tirdzniecības nolīgums** jeb **NAFTA** (), **TLCAN** () vai **ALÉNA** () ir līgums, kuru parakstījušas Kanāda, Amerikas Savienotās Valstis un Meksika, izveidojot trīspusēju tirdzniecības bloku Ziemeļamerikā. Nolīgums stājās spēkā . No 1987. līdz 1994. gadam pastāvēja Kanādas–ASV brīvas tirdzniecības nolīgums (CUSFTA), šī nolīguma priekštecis.

## Ārējās saites
* Text of the agreement , on the official website  of the NAFTA Secretariat.
* NaftaNow.org, jointly developed by the Governments of Canada, Mexico and the United States of America.
*North American Free Trade Agreement (NAFTA) page on the Rules of Origin Facilitator, with member countries' status and access to legal documents.
* Abbott, Frederick M. North American Free Trade Agreement, Case Law (*[[Max Planck Encyclopedia of Public International Law]]*).
* Office of the U.S. Trade Representative – NAFTA statistics page
* U.S. Department of Agriculture NAFTA links page
* NAFTA document in World Bank's  World Integrated Trade Solution
Glen Campbell: I'll Be Me

***Glen Campbell: I'll Be Me*** ir 2014. gada dokumentālā filma, kuras režisors un viens no producentiem ir Džeimss Kīčs. Filmas pirmizrāde notika  Našvilas filmu festivālā.

Filma tika nominēta Amerikas Kinoakadēmijas balvai nominācijā "Labākā dziesma".

Filma ir veidota par kantrī mūzikas dziedātāju Glenu Kempbelu, viņa atvadu tūri un cīņu ar Alcheimera slimību.

## Atsauces

## Ārējās saites